**IZVJEŠĆE O RADU UDRUGE "VAL" ZA 2023.g.**

* Udruga ima 4 zaposlenice. 3 na neodređeno vrijeme te jednu na određeno vrijeme od dvije godine.
* Udruga ima sa završetkom 2023.g. 12 članova.
* Program "Pomoć u kući starijim osobama" se kontinuirano pruža 30 korisnika. Svi korisnici plaćaju usluge 100% po novom pravilniku iz 2023.g. Nemamo niti jednog korisnika po Rješenju o socijalnoj skrbi. Za 2023.g. smo primili sredstva iz Županijskog proračuna u iznosu od 9.025,15 € te iz Općinskog proračuna u iznosu od 10.500,00 €. I dalje udruga ima zbog manjka sredstava u ovom programu iz Općinskog proračuna velikih poteškoća u održavanju programa u 2023.g. Ako se iz proračuna lokalne samouprave za 2024.g. ne izdvoji minimalan iznos od 20.000, € za ovaj program, morat ćemo odustati od programa.
* U ovoj godini smo završili s trogodišnjem programu „Razvoj i širenje mreže socijalnih usluga koje pružaju udruge“ Ministarstva rada, mirovinskog sustava, obitelji i socijalne politike pod nazivom „Socijalne usluge za starije i nemoćne – Lastovo“. Program se pokazao kao neophodni alat u spajanju starijeg i nemoćnog stanovništva sa zdravstvenim i drugim državnim ustanovama koje su matične ustanove otoka Lastova. Osim toga radi na boljoj socijalizaciji skupine starijih i nemoćnih i povećanoj participaciji ove skupine u društvo. Također je neophodan alat brige u kriznim vremenima kako bi stariji i nemoćni imali pristup svakodnevnim potrepštinama ali i osnovnim socijalnim kontaktom. Udruga se prijavila na novi natječaj Ministarstva sa uslugama prijevoza iz ovog programa na provedbeno razdoblje od 2 godine. Nažalost, potreba programa nije prepoznata.
* Grupa petero mladih otoka Lastova je u 2022.g. preko Udruge kao nositelja projekta prijavila ekološki projekt „Mladi štite prirodu otoka Lastova“ u sklopu Europskih snaga solidarnosti. Projekt je trajao godinu dana do 31.08.2023.g. Rezultati su više nego zadovoljavajuće. Dobili smo za ocjenu projekta 90 od 100 bodova.
* Naša udruga kao jedina udruga koja pruža socijalne usluge na otoku Lastovo i svakodnevno se suočava s nedostacima društvene uređenosti, odlučila je s projektom „Watchdog – otok Lastovo“ financirano od Active Citizens Fund u Hrvatskoj, zalagati se za ranjive skupine u društvu. Cilj projekta koji se je provodio na godinu dana je pokrenuti „bottom up“ demokratske procedure kroz stvaranje radne skupine sastavljene od pripadnika starijih i nemoćnih, mladih, članova civilnog društva i volontera na otoku Lastovo kako bi radili na prepoznavanju neostvarenih legitimnih prava organiziranosti otočnog života i razvoja politika, propisa i praksi koji idu u prilog ujednačavanju prava građana u našoj državi. Metode rada skupine kroz 12 mjeseci su istraživanje javnog mnijenja, javne rasprave, istraživanja legislativnog okvira, stvaranje preporuka i u konačnici zalaganje u institucijama od lokalnog pa do državnog nivoa. Od Europe Direct centra iz Korčule smo primili nagradu za ovaj projekt za održivi razvoj.
* U partnerstvu s ACT grupom Čakovec i drugim partnerima iz Njemačke smo se prijavili na Europski socijalni fond s projektom „INnoClusion“ koji radi na inovativnim mogućnostima pružanja socijalnih usluga i razvoju tehnoloških i zelenih inovacija u zajednicama u Njemačkoj i Hrvatskoj. Kroz ovaj projekt

je zaposlena Jelena Župančić te su započete radnje 01.12.2023. Očekuje nas 24 mjeseca intenzivnog rada.

* Volonterska druženja su se održavala uobičajeno.
* U 2023.g. smo imali 20 volontera s 558 volonterskih sati, koji su radili na projektima i programima udruge.

U Lastovu, 15.12.2023.g.

Annette Mufić Trojković, predsjednica

,-